
	Ainm an Oileanaich
	

	Àireamh an Oileanaich
	

	Stiùreadh nan oileanach

Tha obair-chùrsa Eachdraidh Nàiseanta 5 agus Àrd-Ìre air a comharrachadh gu 
h-eileagtronaigeach. Feumaidh comharrachadh eileagtronaigeach obair-chùrsa gach tagraiche a bhith air a sganadh gu h-eileagtronaigeach.

Gus dèanamh cinnteach gu bheil am pròiseas cho ceart ’s a ghabhas, lean an stiùireadh seo:

· Feumar lethbhreac pàipeir de dhuilleag stòrais an tagraiche a chur a-steach airson comharrachaidh.

· Chan fhaod an duilleag stòrais a bhith nas fhaide na aon duilleag A4 dà-thaobhach agus chan fhaod barrachd air 250 facal a bhith innte.

· Feumar pàipear-chòmhdaich a’ mheasaidh bhon taobh a-muigh a chur a-steach còmhla rithe. Thèid am pàipear-chòmhdaich seo a sgaoileadh gu ionadan ro cheann-latha togail na h-obrach-chùrsa.

· Faodaidh tidsearan, òraidichean agus tagraichean lethbhreacan den teamplaid a luchdachadh a-nuas agus/no a chlò-bhualadh bho dhuilleagan-lìn Eachdraidh Nàiseanta 5 agus Eachdraidh Àrd-Ìre.

· Tha sinn a’ moladh gum bi tagraichean a’ taipeadh gu dìreach a-steach don teamplaid fhad ’s a tha iad ag ullachadh an obair-chùrsa aca. Faodaidh iad cuideachd leth-bhreac den obair aca a thoirt a-steach don teamplaid bho fhaidhle eile. Tha cruth soilleir air an teamplaid, le cruth-clò agus meud cruth-clò cumanta – faodar iad sin atharrachadh ma tha feum air. Faodaidh tagraichean an teamplaid a chlò-bhualadh cuideachd agus an obair aca a làmh-sgrìobhadh air, ann an inc ghorm no dhubh.

· Thathar a’ moladh gu làidir gun tèid duilleagan stòrais a chlò-bhualadh air gach taobh.
 
· Dèanaibh cinnteach cuideachd gu bheil obair an tagraiche air a chlò-bhualadh gu soilleir (mar eisimpleir, nach eil inc a’ dol troimhe no a’ sgaoileadh), gus am bi i furasta a leughadh air an sgrìn. 
 
· Ma tha ceist sam bith agaibh, cuiribh post-d gu customer@qualifications.gov.scot.

